Kompatibilné lieky proti bolesti hlavy pri užívaní NITRESAN
Dobrý deň.Chcela by som sa spýtať aké lieky bolesti hlavy môžem užívať keď užívam liek na tlak NITRESAN10mg.Dakujem za vašu odpoveď
Dobrý deň.
Ďakujeme za Vašu otázku.
V prípade kombinácie lieku Nitresan s liekmi zo skupiny nesteroidných antiflogistík (ibuprofén, diklofenak, kyselina acetylsalicylová, naproxén) hrozí rizko zníženia antihypertenzívneho účinku lieku Nitresan. Toto riziko je závislé na dávke analgetík a dĺžke ich užívania. Pokiaľ by lekár vyhodnotil danú kombináciu za nutnú, odporúča sa pravidelne monitorovať krvný tlak. Vhodnsejšou voľbou sú lieky s obsahom paracetamolu (Paralen, Panadol), keďže účinok lieku Nitresan neovplyvňujú.
Prajem pekný zvyšok dňa.
S pozdravom
Mgr. Barbora Bičanovská